**Referat fra møde i lokalråd den 9.10.2022 hos Christian og Christa.**

Deltagere: Hanne, Uwe, Flemming, Lenhard, Lars, Margit, Christian, Christa

1. Orientering fra Hanne  
   - Paul Eastham og Gordon Welsh (”Frozen North”) er booket til den 11.6.2023.  
   - Borger fra Sæd har henvendt sig til Tønder Kommune om majskørsel gennem byen. Politiet har meddelt, at det ikke er muligt med en lokal hastighedsbegrænsning. Lokalråd gør ikke mere ved sagen.  
   - Fælles booking af svømmehal sammen med Jejsing kræver at vi også stiller med en livredder.  
   - Sprogskole kører godt. Gruppen har deltaget i et arrangement om dansk/tysk sprogmisforståelser ifm. Kulturugen.  
   - Opsamling fra Jes og Malene sættes på dagsorden til næste møde. Hanne sender opsamling ud.  
   - Forslag om at lokalrådet laver bygningspræmiering.  
   - Hanne og Margit laver forslag til årshjul  
   - Flere emner til kirkebladet. Deadline bliver meldt ud når den foreligger.  
   - Menighedsråd laver julearrangement på Byens Torv den 1.12.2022  
   - Julebelysning på torv og juletræ fastholdes.
2. Fredagsfællesskab  
   Komsammen genoptages igen første fredag i maj næste år.  
   Nytårskur med gåtur og komsammen i bryghus gennemføres søndag den 1.1.2023 kl. 14.
3. Arbejdsdag  
   Næste arbejdsdag bliver i det nye år.  
   Der vil være opgaver at tage fat i, når vi er mere afklaret ift. tilbagemelding fra Jes og Malene.  
   Der er et Tag-mig-med-skilt tilovers, som kan anvendes til evt. renovering af opsatte skilte. Lars og Christian ser herpå.  
   Christian klipper blomsterzone ved æbletræer omkring byens torv. Afklip fjernes efter 14 dage.
4. Frilandsby  
   Lars og Margit har deltaget i konference om frilandsby-ordning. Ansøgning skal inden 3.12. underbygges yderligere med fokus på hvilke forhindringer der er for at gennemføre et projekt (brandtomt og fælles varmeforsyning). Såsnart oplæg fra Jes og Malene foreligger skal vi sammen med kommunen afklare hvad der kræves lovmæssigt og om der er forhindringer for at gennemføre projektet.
5. Grejbank  
   Hækklipper med batteri er købt.  
   Maskinudlejning skal reparere flækker.  
   Christian ringer til Tommy Nissen for et bud på strømforsyning i grejhytte.

Der er behov for at få lidt mere struktur på lån af redskaber, idet redskaber ved aflevering skal være rengjort, fuld benzintank, batteri skal være opladet m.m.  
Indtil videre ringer man til Christian for at spørge om lån af redskaber.  
Forespørgsel om pladevibrator imødekommes ikke.

1. Fælles varmeforsyning  
   Lars foreslår et besøg i Sejstrup ved Bramming, hvor man er i gang med et fælles solcelle-projekt i landsbyen. Derudover skal der ske en opfølgning på vores rundspørge i byen om hvilken varmeforsyning de enkelte huse har.
2. Udflugt til Grobund  
   Heldags-arrangement i Grobund ved Æbeltoft den 1.11.2022 om udvikling af landsbyer, lokalsamfund og nye boformer. Vi har 3 billetter, og Lars undersøger mulighed for at få flere billetter, hvis der er interesse herfor. Lars, Hanne og Uwe deltager. Margit og Christa er også interesseret i at deltage.
3. Brandtomt  
   Forsikringssum er udbetalt og der er ingen udeståender.
4. Bankskifte  
   Christian foreslår evt. bankskifte.
5. Evt.  
   Christa skriver på vegne af Lokalråd til kommunen vedr. skrot på Stenvej og 2 skilte med adgangsforbud.  
   Hanne spørger Ernst Fries vedr. status for salg af hus på Den Gamlevej.
6. Næste møde  
   13.11.2022 hos Hanne og Uwe.  
     
   Ref./Christa